তথ্যবিবরণী নম্বর : ৪০৯১

বঙ্গবন্ধু অসাম্প্রদায়িক চেতনার মূর্ত প্রতীক

-- যুব ও ক্রীড়া প্রতিমন্ত্রী

গাজীপুর, ৯ কার্তিক (২৫ অক্টোবর) :

যুব ও ক্রীড়া প্রতিমন্ত্রী মোঃ জাহিদ আহসান রাসেল বলেছেন, আমরা ভাগ্যবান যে আমরা এমন একটি দেশে বাস করি যে দেশের জাতির পিতা ছিলেন অসাম্প্রদায়িক চেতনার একজন মূর্ত প্রতীক। তিনি বলতেন কে হিন্দু-মুসলমান-বৌদ্ধ-খ্রিস্টান সেটি বড় কথা নয় আমাদের একমাত্র পরিচয় আমরা বাঙালি। প্রতিমন্ত্রী বলেন, বঙ্গবন্ধু তাঁর হৃদয়ের গভীরে প্রোথিত অসাম্প্রদায়িক চেতনাকে ধারণ করে ধমর্, বর্ণ, নির্বিশেষে সবাইকে ঐক্যবদ্ধ করে মহান মুক্তিযুদ্ধে ঝাঁপিয়ে পড়তে প্রেরণা যুগিয়েছিলেন এবং সকলের সম্মিলিত প্রচেষ্টায় দেশমাতৃকাকে শত্রুমুক্ত করতে সমর্থ হয়েছিলেন।

প্রতিমন্ত্রী আজ সন্ধ্যায় সার্বজনীন শারদীয় দুর্গোৎসব ২০২০ উপলক্ষে গাজীপুরের বিভিন্ন পূজা মণ্ডপে ব্যক্তিগত উদ্যোগে বস্ত্র বিতরণকালে প্রধান অতিথির বক্তব্যে এসব কথা বলেন।

প্রতিমন্ত্রী আরো বলেন, বঙ্গবন্ধুর স্বপ্নকে বাস্তবায়নের লক্ষ্যে জাতির পিতার সুযোগ্য কন্যা প্রধানমন্ত্রী শেখ হাসিনা ক্ষুধা দারিদ্র্যমুক্ত উন্নত সমৃদ্ধ বঙ্গবন্ধুর সোনার বাংলাদেশ বিনির্মাণে দিনরাত কাজ করে চলেছেন। সেই লক্ষ্যকে সামনে রেখে করোনাকালীন সময়েও তিনি বিভিন্ন উন্নয়নমূলক কর্মকাণ্ড পরিচালনার মধ্য দিয়ে বিশ্বকে তাক লাগিয়ে দিয়েছেন। তিনি বিশ্বের কাছে এখন উন্নয়নের রোল মডেল। বাংলাদেশ এখন প্রতিবেশী দেশসমূহের মধ্যে প্রবৃদ্ধি জিডিপি ও মাথাপিছু আয় সকল সূচকে এগিয়ে রয়েছে। করোনার সময়েও উন্নয়নের এই উর্ধ্বমুখী লেখচিত্র বিশ্বের অন্য কোনো রাষ্ট্রে দেখা যায়নি। এমনকি এভাবে ধর্ম পালন, এতো মানুষের মিলন আর কোথাও দেখা যায়নি। সবকিছুই সম্ভব হয়েছে প্রধানমন্ত্রী শেখ হাসিনার সফল নেতৃত্বে। আমরা সৃষ্টিকর্তার নিকট তাঁর সুস¦াস্থ্য ও দীর্ঘায়ু কামনা করি।

আবহমান কাল ধরে ধর্ম, বর্ণ, নির্বিশেষে সকল মানুষের শান্তিপূর্ণ বসবাসের মধ্য দিয়ে বাংলাদেশ অসাম্প্রদায়িক চেতনা প্রতিষ্ঠায় বিশ্বে দৃষ্টান্ত স্থাপন করেছে বলে মন্তব্য করেন প্রতিমন্ত্রী।

এ সময় প্রতিমন্ত্রী যথাযথ স্বাস্থ্যবিধি মেনে উৎসব পালনের পরামর্শ দেন। তিনি আশা প্রকাশ করেন যে, সার্বজনীন শারদীয় এ উৎসবের মধ্যে দিয়ে সকল অকল্যাণ ও অবিচারের অবসান ঘটবে।

প্রতিমন্ত্রী গাজীপুরের বিভিন্ন পূজা মণ্ডপ পরিদর্শন করেন এবং সনাতন ধর্মাবলম্বীদের মধ্যে বস্ত্র বিতরণ করেন। এ সময়ে স্থানীয় রাজনৈতিক নেতৃবৃন্দ উপস্থিত ছিলেন।

#

আরিফ/সাহেলা/মোশারফ/জয়নুল/২০২০/২২১০ঘণ্টা

তথ্যবিবরণী নম্বর : ৪০৯০

গার্মেন্টস শ্রমিকদের এক কোটি ৮২ লাখ টাকা মৃত্যুজনিত সহায়তা প্রদান

ঢাকা, ৯ কার্তিক (২৫ অক্টোবর) :

শ্রম ও কর্মসংস্থান মন্ত্রণালয়ের অধীন কেন্দ্রীয় তহবিল থেকে বিজিএমইএর অন্তর্ভুক্ত বিভিন্ন গার্মেন্টস কারখানার ৯১ জন শ্রমিকের মৃত্যুজনিত সহায়তা হিসেবে এক কোটি ৮২ লাখ টাকা প্রদান করা হয়েছে।

আজ শ্রম ও কর্মসংস্থান মন্ত্রণালয়ের সম্মেলনকক্ষে প্রতিমন্ত্রী বেগম মন্নুজান সুফিয়ানের সভাপতিত্বে পোশাক শিল্পের শ্রমিকদের সহায়তার লক্ষ্যে গঠিত কেন্দ্রীয় তহবিলের ১৩তম বোর্ড সভায় বিজিএমইএ এর প্রতিনিধির হাতে এ সহায়তার চেক তুলে দেওয়া হয় ।

মন্ত্রণালয়ের সচিব কে এম আবদুস সালাম, কেন্দ্রীয় তহবিলের মহাপরিচালক মোঃ আমীর হোসেন, বিজিএমইএ এর সচিব কমোডর মোহাম্মদ আবদুর রাজ্জাক (অবঃ), বাংলাদেশ গার্মেন্টস শ্রমিক-কর্মচারী লীগের সভাপতি এবং উক্ত বোর্ডের সদস্য সিরাজুল ইসলাম রনি, মহিলা শ্রমিক লীগ কেন্দ্রীয় কমিটির যুগ্ম সাধারণ সম্পাদক সৈয়দা খাইরুন নাহার তামরিন সভায় অংশগ্রহণ করেন।

বোর্ড সভায় কেন্দ্রীয় তহবিলের আপৎকালীন হিসাব থেকে বিজিএমইএ এর অন্তর্ভুক্ত বন্ধ ঘোষিত একটি গার্মেন্টস কারখানার শ্রমিকদের বকেয়া বেতন-ভাতা পরিশোধের জন্য ২৫ লাখ ৮৯ হাজার টাকার আর্থিক সহায়তার অনুমোদন দেওয়া হয়।

#

আকতারুল/ফারহানা/মোশারফ/জয়নুল/২০২০/১৯৫০ঘণ্টা

তথ্যবিবরণী                                                                     নম্বর : ৪০৮৯

**প্রাথমিক ও গণশিক্ষা মন্ত্রণালয়ের সচিব হিসেবে নিয়োগ পেলেন গোলাম মোঃ হাসিবুল আলম**

ঢাকা, ৯ কার্তিক (২৫ অক্টোবর):

জাতীয় দক্ষতা উন্নয়ন কর্তৃপক্ষের নির্বাহী চেয়ারম্যান (সচিব) গোলাম মোঃ হাসিবুল আলমকে প্রাথমিক ও গণশিক্ষা মন্ত্রণালয়ের সচিব হিসেবে নিয়োগ প্রদান করা হয়েছে।

আজ জনপ্রশাসন মন্ত্রণালয়ের জারিকৃত এক প্রজ্ঞাপনে এ তথ্য জানানো হয়।

#

আব্দুল লতিফ/ফারহানা/মোশারফ/রেজাউল/২০২০/১৯৩২ ঘণ্টা

তথ্যবিবরণী নম্বর : ৪০৮৮

**বঙ্গবন্ধুর জন্মশতবার্ষিকীর সমাপনী ও স্বাধীনতার সুবর্ণজয়ন্তীর**

**উদ্বোধন উপলক্ষে গ্রহণ করা হবে বিশেষ কর্মসূচি**

ঢাকা, ৯ কার্তিক (২৫ অক্টোবর) :

জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদযাপনের সমাপনী ও স্বাধীনতার সুবর্ণজয়ন্তী উদযাপনের উদ্বোধন উপলক্ষে বিশেষ কর্মসূচি পালনের প্রস্তুতি গ্রহণ করা হচ্ছে। আজ জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্যাপন জাতীয় বাস্তবায়ন কমিটির সাথে মুক্তিযুদ্ধ বিষয়ক মন্ত্রণালয়সহ সংশ্লিষ্ট অন্যান্য মন্ত্রণালয় ও সংস্থার প্রতিনিধিদের এ সংক্রান্ত এক সমন্বয় সভায় এ কথা জানানো হয়। জাতীয় বাস্তবায়ন কমিটির সভাপতি জাতীয় অধ্যাপক রফিকুল ইসলামের সভাপতিত্বে এবং প্রধান সমন্বয়ক ড. কামাল আবদুল নাসের চৌধুরীর সঞ্চালনায় জুম অনলাইন প্লাটফর্মে এ সভা অনুষ্ঠিত হয়।

প্রধান সমন্বয়ক ড. কামাল আবদুল নাসের চৌধুরী স্বাগত বক্তব্যে সভাকে অবহিত করেন যে, করোনা ভাইরাসের প্রাদুর্ভাবজনিত বর্তমান পরিস্থিতিতে প্রধানমন্ত্রী শেখ হাসিনার নির্দেশনার আলোকে জনস্বাস্থ্যের বিষয়টি সর্বোচ্চ গুরুত্ব দিয়ে জনসমাগম পরিহার করে জন্মশতবার্ষিকীর বাস্তবায়নযোগ্য কর্মসূচি পালন করা হচ্ছে। তিনি বলেন, প্রধানমন্ত্রীর দিকনির্দেশনা অনুযায়ী আগামী ১৭ই মার্চ ২০২১ তারিখে জন্মশতবার্ষিকী উদ্যাপনের সমাপনী এবং আগামী ২৬শে মার্চ ২০২১ তারিখে স্বাধীনতার সুবর্ণজয়ন্তী উদ্যাপনের উদ্বোধন উপলক্ষে বিশেষ কর্মসূচি গ্রহণ করা হচ্ছে।

সভায় মুক্তিযুদ্ধ বিষয়ক মন্ত্রণালয়ের পক্ষ হতে স্বাধীনতার সুবর্ণজয়ন্তী উদ্যাপনের বিস্তারিত কর্মসূচি গ্রহণের কথা জানানো হয়। সভাপতির বক্তব্যে অধ্যাপক রফিকুল ইসলাম বলেন, প্রধানমন্ত্রীর নির্দেশনা অনুযায়ী জাতির পিতার জন্মশতবার্ষিকীর সমাপনী অনুষ্ঠান এবং স্বাধীনতার সুবর্ণজয়ন্তী উদযাপনের উদ্বোধন অনুষ্ঠান সমন্বিত কর্মসূচির মাধ্যমে বাস্তবায়ন করা হবে। অচিরেই এসব কর্মসূচি চূড়ান্ত করা হবে বলে তিনি জানান।

সভায় অন্যান্যের মধ্যে সাবেক অর্থ মন্ত্রী আবুল মাল আবদুল মুহিত, মুক্তিযুদ্ধ বিষয়ক মন্ত্রী আ. ক ম মোজাম্মেল হক, শিক্ষা মন্ত্রী ডা. দীপু মনি, সাবেক সংস্কৃতি বিষয়ক মন্ত্রী আসাদুজ্জামান নূর, পররাষ্ট্র প্রতিমন্ত্রী মোঃ শাহরিয়ার আলম, জনপ্রশাসন প্রতিমন্ত্রী ফরহাদ হোসেন, সংস্কৃতি বিষয়ক প্রতিমন্ত্রী কে এম খালিদ, সশস্ত্র বাহিনী বিভাগের প্রিন্সিপাল স্টাফ অফিসার লেফটেন্যান্ট জেনারেল মোঃ মাহফুজুর রহমান, তথ্য ও যোগাযোগ প্রযুক্তি বিভাগের সিনিয়র সচিব এন এম জিয়াউল আলম, গৃহায়ন ও গণপূর্ত মন্ত্রণালয়ের সচিব মোঃ শহীদ উল্লা খন্দকার, মুক্তিযুদ্ধ বিষয়ক মন্ত্রণালয়ের সচিব তপন কান্তি ঘোষ, সংস্কৃতি বিষয়ক মন্ত্রণালয়ের সচিব মোঃ বদরুল আরেফিন, তথ্য মন্ত্রণালয়ের অতিরিক্ত সচিব জাহানারা পারভীন, জাতির জনক বঙ্গবন্ধু শেখ মুজিবুর রহমান মেমোরিয়াল ট্রাস্টের সদস্য সচিব শেখ হাফিজুর রহমান, মুক্তিযুদ্ধ জাদুঘরের ট্রাস্টি মফিদুল হক, বাংলাদেশ শিল্পকলা একাডেমির মহাপরিচালক লিয়াকত আলী লাাকী, কবি তারিক সুজাত এবং জাতীয় বাস্তবায়ন কমিটির কার্যালয়ের কর্মকর্তাবৃন্দ অংশগ্রহণ করেন।

#

লিপি/ফারহানা/মোশারফ/জয়নুল/২০২০/১৮৫৫ঘণ্টা

তথ্যবিবরণী                                                                     নম্বর : ৪০৮৭

**অনলাইন ভেটেরিনারি হাসপাতাল ডিজিটাল বাংলাদেশে নতুন অধ্যায়ের সূচনা**

**-- মৎস্য ও প্রাণিসম্পদ মন্ত্রী**

ঢাকা, ৯ কার্তিক (২৫ অক্টোবর):

মৎস্য ও প্রাণিসম্পদ মন্ত্রী শ ম রেজাউল করিম বলেছেন, ‘অনলাইন ভেটেরিনারি হাসপাতাল বঙ্গবন্ধু কন্যা শেখ হাসিনা ঘোষিত ডিজিটাল বাংলাদেশে আরেকটি নতুন অধ্যায়ের শুভ সূচনা। দুঃসময়ে শুধু মানুষের নয়, প্রাণীরও চিকিৎসার প্রয়োজন রয়েছে। প্রাণীদের হাসপাতালে নিতে না পারলেও তথ্যপ্রযুক্তি ব্যবহার করে আধুনিক চিকিৎসা দেওয়া সম্ভব। অনলাইনে প্রাণিচিকিৎসার এ উদ্যোগ আমরা মন্ত্রণালয় থেকে অনুমোদন দিয়েছি। সকল প্রাণীকে সেবা দেওয়ার জন্য, তাদের চাহিদা পূরণের জন্য শেখ হাসিনা সরকার তৎপর ও কর্মক্ষম। অনলাইন প্রাণিসেবা প্লাটফর্মের মাধ্যমে তারই দৃষ্টান্ত প্রতিভাত হয়েছে।’

আজ বেসরকারি প্রতিষ্ঠান আদর্শ প্রাণিসেবা লিমিটেডের উদ্যোগে আয়োজিত অনলাইন প্রাণিসেবা প্লাটফর্ম ‘প্রাণিসেবা ভেট’ এর উদ্বোধন অনুষ্ঠানে বাংলাদেশ সচিবালয়ের মৎস্য ও প্রাণিসম্পদ মন্ত্রণালয়ের নিজ দপ্তর থেকে অনলাইনে সংযুক্ত হয়ে প্রধান অতিথির বক্তব্যে মন্ত্রী এসব কথা বলেন।

আদর্শ প্রাণিসেবা লিমিটেডের প্রধান নির্বাহী কর্মকর্তা ফিদা হকের সভাপতিত্বে অনুষ্ঠানে বিশেষ অতিথি হিসেবে অনলাইনে সংযুক্ত ছিলেন মৎস্য ও প্রাণিসম্পদ সচিব রওনক মাহমুদ ও প্রাণিসম্পদ অধিদপ্তরের মহাপরিচালক ডাঃ আবদুল জব্বার শিকদার। অনুষ্ঠানে বাংলাদেশ ভেটেরিনারি এসোসিয়েশনের সভাপতি ডাঃ নজরুল ইসলাম এবং ভেটেরিনিয়ান ও পরিবেশবিদ ডাঃ মোঃ আওলাদ হোসেন বক্তব্য প্রদান করেন।

এ সময় মন্ত্রী আরো বলেন, “প্রধানমন্ত্রী শেখ হাসিনা ডিজিটাল বাংলাদেশের স্বপ্ন দেখেছিলেন। সে স্বপ্ন দেখাকে অনেকেই একসময় ব্যাঙ্গ-বিদ্রুপ করেছেন। কিন্তু তথ্যপ্রযুক্তির বিস্তার এবং ডিজিটাল বাংলাদেশ ব্যবস্থার প্রয়োজন কত বেশি সেটা আজ কোভিডকালীন চূড়ান্তভাবে প্রমাণিত হয়েছে। প্রধানমন্ত্রী শেখ হাসিনার দূরদৃষ্টি কত বাস্তবতাসম্পন্ন সেটা আজ দৃশ্যমান।”

ভারতের রাজনৈতিক বিশ্লেষক ও অর্থনীতিবিদরাও এখন বাংলাদেশকে মডেল হিসেবে তুলে ধরছেন উল্লেখ করে মন্ত্রী আরো যোগ করেন, “এ সাফল্য প্রধানমন্ত্রী শেখ হাসিনা ও তার সরকারের। এর পেছনে বিভিন্ন সেক্টর কাজ করেছে। বিশেষ করে আমাদের প্রাণিসম্পদ সেক্টরের এক্ষেত্রে একটা বিশাল ভূমিকা রয়েছে। কোভিডকালীন উৎপাদিত ডিম, দুধ, মাংসের ভ্রাম্যমাণ বিক্রয়ের মাধ্যমে আমরা কোভিড মোকাবিলা করেছি। এ উদ্যোগের কারণে প্রাণিসম্পদ খাতে যে ভয়াবহ সংকটের আশঙ্কা করা হয়েছিলো, তা বাস্তবে দেখা যায়নি।”

মন্ত্রী আরো বলেন, অনলাইনে প্রাণিসেবার উদ্যোগ সারাদেশে ছড়িয়ে দিতে হবে। যাতে বেসরকারি খাতের অন্যরাও এ উদ্যোগ নিতে আগ্রহী হয়। এক্ষেত্রে মন্ত্রণালয়ের পক্ষ থেকে সকল প্রকার সহযোগিতা করা হবে।

#

ইফতেখার/নাইচ/মোশারফ/রেজাউল/২০২০/১৮৩৪ ঘণ্টা

তথ্যবিবরণী নম্বর : ৪০৮৬

সমৃদ্ধ বাংলাদেশ গঠনে সাংবাদিকদের ভূমিকা অপরিসীম

-- জনপ্রশাসন প্রতিমন্ত্রী

ঢাকা, ৯ কার্তিক (২৫ অক্টোবর) :

জনপ্রশাসন প্রতিমন্ত্রী ফরহাদ হোসেন বলেছেন, দেশের উন্নয়নে সাংবাদিকরা গুরুত্বপূর্ণ ভূমিকা পালন করে। সমৃদ্ধ বাংলাদেশ গড়ে তুলতে সাংবাদিকদের ভূমিকা অপরিসীম। তিনি বলেন, যেকোনো ধরনের অনিয়ম উন্নয়নকে বাধাগ্রস্ত করে। সাংবাদিকরা দেশ ও সমাজের বিভিন্ন পর্যায়ের অনিয়মগুলো সবার সামনে তুলে ধরেন। ফলে, সরকার সেগুলোর বিষয়ে যথাযথ পদক্ষেপ গ্রহণ করে উন্নয়নের ধারা অব্যাহত রাখতে পারে। তাই সমাজ ও রাষ্ট্রের উন্নয়নে যে সকল প্রতিবন্ধকতা রয়েছে তা লেখনীর মাধ্যমে সাংবাদিকদের তুলে ধরতে হবে।

প্রতিমন্ত্রী আজ মেহেরপুরে বিভিন্ন পর্যায়ের সাংবাদিকদের জন্য প্রেস ইনস্টিটিউট বাংলাদেশ (পিআইবি) আয়োজিত ৮ দিনব্যাপী প্রশিক্ষণ কোর্সের সনদ বিতরণ অনুষ্ঠানে ভার্চুয়াল কনফারেন্সিং এর মাধ্যমে প্রধান অতিথির বক্তৃতায় এ কথা বলেন।

প্রতিমন্ত্রী বলেন, সাংবাদিকদের অনুসন্ধিৎসু ও মননশীলভাবে প্রকৃত সংবাদ জনগণের কাছে প্রকাশ করতে হবে। মানুষ সব সময় প্রকৃত খবরটি জানতে চায়। অনেক সময়ে অপসাংবাদিকতার মাধ্যমে প্রকৃত ঘটনাকে আড়াল করে মানুষের সামনে অসত্য তথ্য তুলে ধরা হয়, যা সমাজ ও রাষ্ট্রের জন্য অত্যন্ত ক্ষতিকর। তাই সকলকে অপসাংবাদিকতা থেকে দূরে থাকতে হবে।

মেহেরপুরের জেলা প্রশাসক ড. মুনসুর আলম খানের সভাপতিত্বে অনুষ্ঠানে পিআইবি’র প্রশিক্ষক পারভীন সুলতানা, মেহেরপুর প্রেসক্লাবের সভাপতি ফজলুল হক মন্টু, সাধারণ সম্পাদক আল-আমিন হোসেন বক্তব্য রাখেন।

#

শিবলী/ফারহানা/মোশারফ/জয়নুল/২০২০/১৮২০ঘণ্টা

Handout Number : 4085

**Foreign Minister Urges Japan to Assist in Rohingya Repatriation**

Dhaka, 25 October :

Foreign Minister Dr. A.K. Abdul Momen sought Japan’s strong support in resolving the Rohingya crisis. Stressing the need to ensure peace, stability and prosperity of the region, he requested the Japanese Ambassador Naoki Ito to leverage Japan’s relations with Myanmar to create a conducive environment for an early, safe, sustainable and dignified repatriation of 1.1 million Rohingyas temporarily sheltered in Bangladesh to their ancestral homes in Rakhaine state, when the Ambassador called on the Minister today.

 In response, the Ambassador referred to Japanese Foreign Minister Motegi’s recent visit to Myanmar where he called upon the Myanmar authorities for an early repatriation of the Rohingyas and assured that his government would continue to pursue the matter. He added that Japan reiterated their position regarding repatriation at the Conference on Sustaining Support for the Rohingya Refugee Response held on 22 October.

The Foreign Minister appreciated Japan’s continued support for strengthening infrastructural and socio-economic development of Bangladesh. In this context, he urged the Japanese entrepreneurs to invest in two special economic zones in Araihazar (Narayanganj) and Gazipur. Dr. Momen called upon Japanese businesses to take advantage of Bangladesh’s high corporate profitability, business-friendly policies, massive domestic market and strategic access to key markets across the world. He termed Bangladesh as a good destination for investment and hoped to elevate further the level of cooperation between the two friendly countries. The Ambassador referred to the newly elected Japanese Prime Minister Yoshihide Suga’s letter to Prime Minister Sheikh Hasina and expressed Japan’s keenness to further strengthen the bilateral relations. Both the Foreign Minister and the Ambassador expressed satisfaction at the existing excellent bilateral relations and agreed to celebrate the 50th anniversary of diplomatic relations in 2022 by organising special events. Dr. Momen also thanked the government of Japan for their support in the fight against COVID-19 pandemic.

 #

Tohidul/Farhana/Mosharaf/Joynul/2019/1800hours

তথ্যবিবরণী                                                                     নম্বর : ৪০৮৪

**নতুন ৪৩টি পণ্যকে বাধ্যতামূলক মান সনদের আওতাভুক্ত করলো বিএসটিআই**

ঢাকা, ৯ কার্তিক (২৫ অক্টোবর):

ভোক্তা সাধারণের মধ্যে ক্রমবর্ধমান চাহিদা বিবেচনা করে লো ফ্যাট মিল্ক, ফ্লেভারড্ মিল্ক, আইস ললি, ন্যাচারাল মেহিদী, ডিসওয়াশিং লিকুইড, লিকুইড টয়লেট ক্লিনার, নেইল পলিস, গোল্ড (স্বর্ণ), পাওয়ার লুমে তৈরি কটন শাড়ি, প্যাসেঞ্জার কার টায়ার ও রিম, হলো ক্লে ব্রিক্স ও ব্লকস্, পাওয়ার ট্রান্সফরমারসহ নতুন ৪৩টি নিত্য প্রয়োজনীয় পণ্যকে বাধ্যতামূলক মান সনদের আওতাভুক্ত করার সিদ্ধান্ত নিয়েছে বিএসটিআই। আজ বাংলাদেশ স্ট্যান্ডার্ডস অ্যান্ড টেস্টিং ইনস্টিটিউশন (বিএসটিআই) এর ৩৪তম কাউন্সিল সভায় এ সিদ্ধান্ত অনুমোদিত হয়।

শিল্পমন্ত্রী নূরুল মজিদ মাহমুদ হুমায়ূন সভায় সভাপতিত্ব করেন। এতে কাউন্সিলের প্রথম সহসভাপতি ও শিল্প প্রতিমন্ত্রী কামাল আহমেদ মজুমদার, দ্বিতীয় সহসভাপতি ও শিল্পসচিব কে এম আলী আজম, সদস্য সচিব ও বিএসটিআই এর মহাপরিচালক ড. মোঃ নজরুল আনোয়ার উপস্থিত ছিলেন।

শিল্পমন্ত্রী বিশ্ববাজারের হালাল পণ্য রপ্তানির বিশাল সম্ভাবনার কথা তুলে ধরে বলেন, এ সম্ভাবনা কাজে লাগাতে বিএসটিআইকে দ্রুত হালাল পণ্যের মান নির্ধারণ ও মান সনদ প্রদানের উদ্যোগ নিতে হবে। তিনি সংস্থার কর্মকর্তা-কর্মচারীদের যোগ্যতার সাথে অর্পিত দায়িত্ব পালনের জন্য উৎসাহিত করতে উন্নত প্রশিক্ষণের পাশাপাশি আর্থিক প্রণোদনাসহ সুযোগ-সুবিধা বৃদ্ধি করা হবে জানান।

শিল্প প্রতিমন্ত্রী বলেন, করোনা মহামারীর মধ্যেই মেয়াদ উত্তীর্ণ ও ভেজাল পণ্য বাজারজাত করে ব্যবসায়ী নামধারী কিছু  সুবিধাবাদী মানুষ টাকার পাহাড় গড়ার হীন কৌশল অবলম্বন করছে। তারা মেয়াদ উত্তীর্ণ শিশুখাদ্য, ওষুধসহ নিত্যপ্রয়োজনীয় পণ্য আমদানি করে তাতে নতুন লেবেল লাগিয়ে বাজারজাতকরণের মাধ্যমে ভোক্তা সাধারণকে প্রতারিত করছে। এ ধরনের অপকর্মের বিরুদ্ধে সর্বোচ্চ নজরদারি, জরিমানা আদায় এবং অতিরিক্ত বিশেষ অভিযান পরিচালনার নির্দেশ দেন তিনি। তিনি শিল্প মন্ত্রণালয় থেকে প্রেরিত বিদেশ প্রশিক্ষণ টিমে বিএসটিআই’র কর্মকর্তা-কর্মচারীদের অন্তর্ভুক্ত করারও পরামর্শ দেন।

সভায় শিল্প, স্বরাষ্ট্র, মৎস্য ও প্রাণিসম্পদ, বাণিজ্য, বস্ত্র ও পাট, তথ্য, কৃষি, স্বাস্থ্য ও পরিবার কল্যাণ, জ্বালানি ও খনিজ সম্পদ, আইসিটি মন্ত্রণালয়ের ঊর্ধ্বতন কর্মকর্তা, তথ্য অধিদপ্তর, বাংলাদেশ টেলিভিশন, অর্থ বিভাগ, কৃষি গবেষণা কাউন্সিল, বিসিএসআইআর, আমদানি ও রপ্তানি নিয়ন্ত্রক, ইপিবি এবং এফবিসিসিআই, এমসিসিআই, ক্যাবসহ সকল প্রতিষ্ঠানের প্রতিনিধিরা অংশগ্রহণ করেন।

#

জলিল/ফারহানা/মোশারফ/রেজাউল/২০২০/১৭৫২ ঘণ্টা

তথ্যবিবরণী                                                                     নম্বর : ৪০৮৩

**অতি মুনাফার জন্য ষড়যন্ত্রে লিপ্তদের বিরুদ্ধে সরকার কঠোর অবস্থানে রয়েছে**

**-- কৃষিমন্ত্রী**

মধুপুর (টাঙ্গাইল), ৯ কার্তিক (২৫ অক্টোবর):

কৃষিমন্ত্রী ড. মোঃ আব্দুর রাজ্জাক বলেছেন, করোনা পরিস্থিতিতেও দেশে খাদ্য উৎপাদন অব্যাহত রয়েছে। গত বোরো মৌসুমেও ধানের অত্যন্ত ভালো উৎপাদন হয়েছে। কিন্তু কয়েক দফার দীর্ঘস্থায়ী বন্যার কারণে আমন ধান উৎপাদন কিছুটা ঝুঁকিপূর্ণ অবস্থায় আছে। এসব কারণে যারা মিল মালিক, পাইকার ও ফড়িয়া-এরা মিলে অতি মুনাফা করার জন্য নানা রকম ষড়যন্ত্রে লিপ্ত রয়েছে। সরকার এদের ষড়যন্ত্রের ব্যাপারে খুব সতর্ক ও কঠোর অবস্থানে আছে।

মন্ত্রী আজ টাঙ্গাইলের ধনবাড়ীতে আহম্মদ আলী মেমোরিয়াল উচ্চ বিদ্যালয় বন্যা আশ্রয়কেন্দ্র নির্মাণকাজের ভিত্তিপ্রস্তর স্থাপন শেষে বক্তৃতায় এসব কথা বলেন। ত্রাণ ও দুর্যোগ ব্যবস্থাপনা মন্ত্রণালয়ের ‘বন্যাপ্রবণ ও নদী ভাঙন এলাকায় বন্যা আশ্রয়কেন্দ্র নির্মাণ প্রকল্পের’ আওতায় এই আশ্রয়কেন্দ্রটি নির্মিত হচ্ছে।

কৃষিমন্ত্রী বলেন, সরকারের কৃষিবান্ধব নীতি গ্রহণ, সার, বীজ, সেচসহ কৃষি উপকরণে ভর্তুকি প্রদান এবং ফসলের উন্নতজাত উদ্ভাবন ও চাষের ফলে দেশে খাদ্য উৎপাদনে অভূতপূর্ব উন্নয়ন হয়েছে। এই দুর্যোগেও এখন পর্যন্ত দেশে খাদ্যের কোনো সংকট হয়নি। সামনের দিনগুলোতেও যে কোনো পরিস্থিতিতে  কোনোক্রমেই যাতে মানুষের খাদ্য সংকট না হয় সেজন্য প্রধানমন্ত্রীর নেতৃত্বে সরকার পূর্বপ্রস্তুতি নিয়ে রেখেছে। সরকারের লক্ষ্য হলো  বাংলাদেশের কোনো মানুষকে যাতে না খেয়ে কষ্ট করতে না হয় সেটার নিশ্চয়তা দেয়া। সেজন্য প্রয়োজন হলে অল্প পরিমাণ চাল বিদেশ থেকে আমদানি করা হবে।

এ সময় মধুপুর উপজেলা চেয়ারম্যান ছরোয়ার আলম খান, উপজেলা নির্বাহী অফিসার আরিফা জহুরা, পৌরসভার মেয়র মোঃ মাসুদ পারভেজসহ উপজেলা পর্যায়ের কর্মকর্তা ও স্থানীয় জনপ্রতিনিধিবৃন্দ উপস্থিত ছিলেন।

#

কামরুল/ফারহানা/মোশারফ/রেজাউল/২০২০/১৭৫০ ঘণ্টা

তথ্যবিবরণী নম্বর : ৪০৮২

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ৯ কার্তিক (২৫ অক্টোবর) :

      স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১১ হাজার ১০৩ জনের নমুনা পরীক্ষা করে ১ হাজার ৩০৮ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৩ লাখ ৯৮ হাজার ৮১৫ জন।

গত ২৪ ঘণ্টায় ২৩ জন-সহ এ পর্যন্ত ৫ হাজার ৮০৩ জন এ রোগে মৃত্যুবরণ করেছেন।

করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৩ লাখ ১৫ হাজার ১০৭ জন।

#

হাবিবুর/ফারহানা/মোশারফ/রেজাউল/২০২০/১৭৩৫ ঘণ্টা

তথ্যবিবরণী নম্বর : ৪০৮১

**আন্তর্জাতিক আদালতে রোহিঙ্গা বিষয়ে গাম্বিয়াকে সহযোগিতা**

**অব্যাহত রাখতে মিশরের প্রতি আহ্বান পররাষ্ট্রমন্ত্রীর**

ঢাকা, ৯ কার্তিক (২৫ অক্টোবর):

ওআইসি'র নেতৃস্থানীয় দেশ হিসেবে আন্তর্জাতিক আদালতে (International Court of Justice) রোহিঙ্গা বিষয়ে গাম্বিয়াকে প্রয়োজনীয় সহযোগিতা অব্যাহত রাখতে মিশরের প্রতি আহ্বান জানিয়েছেন পররাষ্ট্রমন্ত্রী ড. এ কে আব্দুল মোমেন।

আজ মিশরের বিদায়ি রাষ্ট্রদূত ওয়ালিদ আহমেদ সামসেলদিন (Walid Ahmed Shamseldin) পররাষ্ট্রমন্ত্রীর সাথে সাক্ষাৎকালে এ আহ্বান জানান। বাস্তুচ্যুত রোহিঙ্গা জনগোষ্ঠীকে মিয়ানমারে ফেরত পাঠানোর বিষয়ে মিশরের সমর্থন অব্যাহত থাকবে বলে সেদেশের রাষ্ট্রদূত নিশ্চিত করেন।

বাংলাদেশ ও মিশরের দ্বিপাক্ষিক বাণিজ্যিক সহযোগিতা বাড়ানো এবং এক্ষেত্রে দু’দেশের সম্ভাবনাকে কাজে লাগানোর ওপর গুরুত্বারোপ করেন ড. মোমেন। তিনি মিশরকে বাংলাদেশের অর্থনৈতিক অঞ্চলে বিনিয়োগের আহ্বান জানান। এছাড়া তথ্যপ্রযুক্তিতে দক্ষ বাংলাদেশিদের মিশর কাজে লাগাতে পারবে বলে পররাষ্ট্রমন্ত্রী উল্লেখ করেন।

ড. মোমেন বাংলাদেশে পেট্রো-কেমিক্যাল শিল্প স্থাপনের অনুরোধ করেন। এ বিষয়ে মিশর আগ্রহী বলে রাষ্ট্রদূত জানান। এ সময় মিশরের রাষ্ট্রদূত বলেন, সেদেশের আলেকজান্দ্রিয়া অথনৈতিক অঞ্চলে বাংলাদেশের দু’জন বিনিয়োগকারী বিনিয়োগ করেছে। মিশরের পেঁয়াজ বাংলাদেশে রপ্তানি করা হচ্ছে বলে ওয়ালিদ আহমেদ সামসেলদিন উল্লেখ করেন।

এ সময় দু’দেশের ব্যবসায়ী প্রতিনিধি দলের সফর বিনিময়ের ওপরও গুরুত্বারোপ করা হয়। জাতির পিতা বঙ্গবন্ধু শেখ মুজিবুর রহমান ১৯৭৩ সালে মিশর সফর করেছিলেন উল্লেখ করে পররাষ্ট্রমন্ত্রী বলেন, ভ্রাতৃপ্রতিম দু’দেশের সম্পর্ক ঐতিহাসিক। মিশরে অনেক বাংলাদেশি ছাত্রের লেখাপড়ার সুযোগ আছে। ঢাকায় আগামী ডি-৮ সম্মেলনে মিশরের রাষ্ট্রপতি অংশগ্রহণ করবেন বলে পররাষ্ট্রমন্ত্রী আশবাদ ব্যক্ত করেন।

#

তৌহিদুল/নাইচ/মোশারফ/রেজাউল/২০২০/১৭৩৪ ঘণ্টা

Z\_¨weeiYx b¤^i : ৪০৮০

**জাতির পিতার নামে আন্তর্জাতিক পুরস্কার প্রবর্তন সম্পর্কিত কমিটির প্রথম ভার্চুয়াল সভা অনুষ্ঠিত**

ঢাকা, ৯ কার্তিক (২৫ অক্টোবর):

জাতির পিতা বঙ্গবন্ধু শেখ মুজিবুর রহমানের জন্মশতবার্ষিকীতে জাতির পিতার নামে একটি আন্তর্জাতিক পুরস্কার প্রবর্তন সম্পর্কিত কমিটির প্রথম ভার্চুয়াল সভা কমিটির আহ্বায়ক ও স্পিকার ড. শিরীন শারমিন চৌধুরী এর সভাপতিত্বে ২২ অক্টোবর অনুষ্ঠিত হয়। সভায় জাতির পিতার নামে আন্তর্জাতিক পুরস্কারের নামকরণ, নির্বাচন প্রক্রিয়া, ক্ষেত্র, সংখ্যা ও মূল্যমান নির্ধারণসহ বিভিন্ন বিষয়ে গুরুত্বপূর্ণ আলোচনা ও সিদ্ধান্ত গ্রহণ করা হয়।

সরকার এবছরের ১৭ মার্চ থেকে ২৬ মার্চ ২০২১ পর্যন্ত সময়কে মুজিববর্ষ ঘোষণা করেছে। চলমান বৈশ্বিক কোভিড-১৯ মহামারির কারণে প্রত্যেক মন্ত্রণালয় ও বিভাগ তাদের গৃহীত কর্মপরিকল্পনা মোতাবেক স্বাস্থ্য বিধি মেনে জন্মশতবার্ষিকীর বিভিন্ন কর্মসূচি বাস্তবায়ন করছে। জাতির পিতার জন্মশতবার্ষিকী উদ্‌যাপন উপলক্ষ্যে গৃহীত বিভিন্ন কর্মসূচির মধ্যে বঙ্গবন্ধুর নামে আন্তর্জাতিক পুরস্কার প্রবর্তন একটি উল্লেখযোগ্য কর্মসূচি।

গত ২০ মার্চ প্রধানমন্ত্রী শেখ হাসিনার সভাপতিত্বে জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় কমিটি এবং জাতীয় বাস্তবায়ন কমিটির যৌথসভা অনুষ্ঠিত হয়। সভার সিদ্ধান্ত এবং প্রধানমন্ত্রীর নির্দেশনা অনুযায়ী এই আন্তর্জাতিক পুরস্কার প্রবর্তন সংক্রান্ত প্রাপ্ত বিভিন্ন প্রস্তাব পর্যালোচনা করে সুপারিশ প্রদানের লক্ষ্যে বাংলাদেশ জাতীয় সংসদের স্পিকারকে আহ্বায়ক করে ১৬ সদস্যের একটি কমিটি গঠন করা হয় যা ইতোমধ্যে গেজেট আকারে প্রকাশিত হয়েছে।

ভার্চুয়াল সভায় কমিটির সদস্য হিসেবে সাবেক মন্ত্রী আবুল মাল আবদুল মুহিত, সাবেক মন্ত্রী আমির হোসেন আমু, সাবেক মন্ত্রী তোফায়েল আহমেদ আইন, বিচার ও সংসদ বিষয়ক মন্ত্রী আনিসুল হক, শিক্ষামন্ত্রী মন্ত্রী ডা. দীপু মনি, প্রধানমন্ত্রীর অর্থনৈতিক উপদেষ্টা ড. মসিউর রহমান, প্রধানমন্ত্রীর আন্তর্জাতিক সম্পর্ক বিষয়ক উপদেষ্টা ড.গওহর রিজভী, পররাষ্ট্র প্রতিমন্ত্রী মোঃ শাহ্‌রিয়ার আলম, জাতীয় বাস্তবায়ন কমিটির প্রধান সমন্বয়ক ড. কামাল আবদুল নাসের চৌধুরী, বাংলাদেশ আওয়ামী যুবলীগের সভাপতি শেখ ফজলে শামস পরশ এবং মুক্তিযুদ্ধ জাদুঘরের ট্রাস্টি মফিদুল হক সংযুক্ত থেকে মতামত দেন।

#

আলতাফ/অনসূয়া/পরীক্ষিৎ/কামাল/জসীম/মাসুম/২০২০/১৫২৯ ঘণ্টা

তথ্যবিবরণী নম্বর : ৪০৭৯

**তথ্যমন্ত্রী করোনামুক্ত**

ঢাকা, ৯ কার্তিক (২৫ অক্টোবর) :

তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ করোনাভাইরাস সংক্রমণ থেকে মুক্ত হয়েছেন ।

শনিবার সন্ধ্যায় মন্ত্রীর করোনা টেস্ট করতে দিলে রাতে ফলাফল নেগেটিভ আসে। সতর্কতার জন্য তথ্যমন্ত্রীর সহধর্মিণীরও এসময় করোনা টেস্ট করা হয়। তার ফলাফলও নেগেটিভ এসেছে।

করোনা মহামারির মধ্যেও প্রতিদিনই সচিবালয়ে দাপ্তরিক কাজ করছিলেন তথ্যমন্ত্রী, স্বাস্থ্যবিধি মেনে অংশ নিয়েছেন বাইরের অনুষ্ঠানগুলোতেও। করোনায় আক্রান্ত হয়ে হাসপাতালে ভর্তি অবস্থায়ও তিনি মন্ত্রণালয়ের নথিপত্র স্বাক্ষর অব্যাহত রেখেছেন।

এর আগে গত ১৬ অক্টোবর করোনা পরীক্ষার রিপোর্ট পজিটিভ আসে তথ্যমন্ত্রীর। এরপর তিনি প্রথমে রাজধানীর স্কয়ার হাসপাতালে ও পরে বঙ্গবন্ধু শেখ মুজিব মেডিক্যাল বিশ্ববিদ্যালয় হাসপাতালে ভর্তি হন। চিকিৎসাকালে স্বাস্থ্যগত জটিলতা থেকে মুক্ত রয়েছেন ড. হাছান।

#

আকরাম/অনসূয়া/জসীম/কুতুব/২০২০/১৫৩০ ঘণ্টা

Z\_¨weeiYx b¤^i : ৪০৭৮

**জাপান প্রবাসীদের সাথে রাষ্ট্রদূতের মতবিনিময়**

টোকিও (জাপান), ২৫ অক্টোবর :

জাপানে নিযুক্ত রাষ্ট্রদূত শাহাবুদ্দিন আহমদ বলেছেন, জাপান প্রবাসীদের সার্বিক কল্যাণে জাপান দূতাবাসের কর্মকর্তা কর্মচারীগণ নিবেদিত হয়ে কাজ করবেন।

আজ সকালে জাপান দূতাবাসের বঙ্গবন্ধু মিলনায়তনে প্রবাসীদের সাথে মতবিনিময় সভায় তিনি একথা বলেন।

রাষ্ট্রদূত বলেন, প্রধানমন্ত্রী শেখ হাসিনা রেমিটেন্স যোদ্ধাদের সার্বিক কল্যাণ সাধনে আমাকে নিয়োগ দিয়েছেন। মেধা ও শ্রম দিয়ে তাঁর এ বিশ্বাসের মর্যাদা দেওয়ার চেষ্টা করব। এসময় তিনি প্রবাসীদের বিভিন্ন সমস্যার কথা শোনেন এবং সেগুলো সমাধানের আশ্বাস দেন।

প্রবাসীরা রাষ্ট্রদূতকে জাপানে স্বাগত জানান এবং দেশের কল্যাণে কাজ করে যাওয়ার অঙ্গীকার ব্যক্ত করেন।

রাষ্ট্রদূত বলেন, করোনা মহামারির সময়ে স্বাস্থ্যবিধি মেনে দূতাবাস মুজিববর্ষের অনুষ্ঠান আয়োজন করছে। এসময় তিনি প্রবাসীদের দূতাবাসে সদ্য উন্মুক্ত বঙ্গবন্ধু কর্নার পরিদর্শনের আহ্বান জানান।

পরে রাষ্ট্রদূত টোকিওস্থ আকাবানে কিতা কুমিন সেন্টারে হিন্দু ধর্মানুসারী প্রবাসীদের আয়োজনে দুর্গা পূজার মন্ডপ পরিদর্শন করেন। রাষ্ট্রদূত তাদের সাথে কুশল বিনিময় ও দুর্গা পূজার শুভেচ্ছা জানান।

#

শিপলু/অনসূয়া/কামাল/জসীম/মাসুম/২০২০/১০৪০ ঘণ্টা